# a vouezh uhel
## Brezhoneg
### Etimologiezh

    Savet diwar an araogenn a, an anv-kadarn mouezh hag an anv-gwan uhel.

### Troienn

a vouezh uhel /avweˈzy(h)ːɛl/
* A ya pell trouz ar vouezh
** [...], ha ma kleved hiniennoù o lavaret, a vouezh uhel, oa poent derc'hel penn ouzh ar Republikaned, ha kas an divroidi d'o bro. — (Lan Inizan, Emgann Kergidu 1, Brest, 1877, eil emb. Al Liamm 1977, p. 191.)
** Ha da sul, war-lerc'h ar pron, p'en deveze ur c'heloù bennak e-giz-se da gemenn d'e barrezianiz, ec'h embanne atav a vouezh uhel evit echuiñ : « Setu perak an otrou mêr ha me ' ya mat ! » — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 245.)
** [...] ha war bennoù e zaoulin war al leur dirak ar c'hraou e oa ur paotrig seizh vloaz o pediñ a vouezh uhel. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 14.)
** — Ur goulenn hepken, — eme hemañ a vouezh uhel, — am eus da ober ouzh ar brizonidi : pelec'h emañ Trebodennig ? — (Roparz Hemon, Diamantoù Keroulaz, Al Liamm, 1964, p. 244.)
** KLITEMNESTRA ( a vouezh uhel ) . — Ha talvout a ra bremañ ar boan kenderc'hel da soroc'hal evel tudigoù spontik ? — (Jarl Priel, Nag a Wad, Al Liamm niv. 112, Gwengolo-Here 1965, p. 302.)
** Met paneogwir edo Ta o tisplegañ e soñj a vouezh uhel ha kreñv, e voe dizale an daoliad-tud a-bezh o reiñ skouarn d'ar gaoz. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 304.)
** [...], 'n ur lâret ar pedennoù a-vouezh-uhel betegoût da venel kousket. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 8.)
** E deroù ar gentel gentañ a oa bet gantañ en devoa tapet roll ar skolidi hag embannet anvioù ar vugale a vouezh uhel, [...]. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 140.)

#### Gerioù heñvelster

* a vouezh izel

#### Troidigezhioù

* galleg : à voix haute